निगम ने की वादाखिलाफी बच्चे अब भी कर रहे सफाई
हाथमें बाल्टी, कंधे पर झाड़ू बच्चों की टोली सफाई के लिए निकल पड़ी सड़कों पर। रास्ते में जितने भी घर मिले उनमें रहने वाले स्नेहा, स्वेता, मनु, दृष्टि भी बच्चों के टोली का हिस्सा बनते गए। क्लास तीसरी से लेकर 10वीं तक के ये बच्चें सड़कों की सफाई करने के साथ ही लोगों को स्वच्छता का संदेश देते हैं। ये नजारा पटना के बोरिंग रोड चौराहा स्थित आनंदपुरी कॉलोनी का है। जहां पर स्कूल बंद होने पर कॉलोनी के बच्चे खुद ही सफाई की जिम्मेदारी उठा रहे हैं। लगभग सात महीने से बच्चे साफ-सफाई में लगे हैं और प्रशासन को सफाई करने का वादा करने के बाद भी इसकी फिक्र नहीं है।
निगमने नहीं की सफाई तो बच्चों ने उठाई झाड़ू
वार्डनंबर 22 स्थित आनंदपुरी में लोग सड़कों पर कूड़ा फेंकते थे। इससे कॉलोनी में चारों तरफ गंदगी फैल गई थी। गाय, सूअर, कुत्ते जैसे जानवर पूरी दिन कॉलोनी में घूमते रहते थे। वे कूड़े में भोजन की तलाश में आपस में लड़ाई करते थे। इस चपेट में आने से कई लोग घायल हो चुके थे। कॉलोनी में सफाई को लेकर लोगों ने कई बार नगर निगम में शिकायत की। इसके बाद भी सफाई पर कोई ध्यान नहीं दिया गया। त्योहारों के समय सफाईकर्मी पैसे के लालच में सड़कों पर झाड़ू लगाते थे। इस दौरान इकट्ठा कूड़ा पास के खाली प्लाट में फेंकते थे। गंदगी से कॉलोनी में मच्छर-मक्खियों की संख्या काफी बढ़ गई थी। लोग सफाई के लिए नगर निगम को दोष देते थे, लेकिन वे खुद कुछ नहीं करते थे। कॉलोनी के लोग कूड़ा सड़क पर फेंकते थे। निगम की लापरवाही कॉलोनीवासियों की अनदेखी को देख बच्चों ने सफाई की जिम्मेदारी उठाई।
मेयर ने दिया था आश्वासन
बच्चोंकी सफाई की बात सुनकर मेयर अफजल इमाम ने दिसंबर में बच्चों की तारीफ की थी। उन्होंने कॉलोनी में साफ-सफाई करवाने के साथ ही कूड़े के निस्तारण का आश्वासन दिया था। दो महीने खत्म हो गए। उसके बाद भी निगम ने कॉलोनी में साफ-सफाई के लिए कोई व्यवस्था नहीं की। कॉलोनी की सफाई की जिम्मेदारी अभी भी छोटे-छोटे बच्चों के कंधों पर ही हैं।
बच्चों की टोली के भरोसे कॉलोनी की सफाई
क्लासतीन में पढ़ने वाली निशा, चार में पढ़ने वाली स्नेहा, सातवी की छात्रा दृष्टि, नौवी में पढ़ने वाला आदित्य प्रकाश, दसवीं में पढ़ने वाला बाल कृष्ण, ओम प्रकाश, सर्वेश सहित एक दर्जन लड़कों ने एक टोली बनाई। बच्चों की टोली अगस्त 2016 में कॉलोनी में सफाई शुरू की। कॉलोनी के लोग इसका विरोध किए। इसके बाद भी बच्चों ने हार नहीं मानी। वे स्कूल बंद होने पर कॉलोनी में साफ-सफाई का काम जारी रखा। बच्चों की लगन और काम देखकर दूसरे लोगों ने भी अपने बच्चों को भी सफाई के लिए प्रोत्साहित किया।
कॉलोनी मेंसफाई और कूड़े के निस्तारण के लिए कर्मचारियों को निर्देशित किया जा चुका है। सफाई का काम क्यो नहीं हो रहा है, इसको दिखवा रहा हूं। अफजलइमाम, मेयर, पटना
hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva